Når vælgerne i Mariagerfjord Kommune skal sætte deres kryds til kommunalvalget, så er Venstres Tina Nedergaard slet ikke på stemmesedlen. Det fortæller DR Nordjylland. Tina Nedergaard har helt valgt at droppe sin opstilling til byrådet. I august måned trak hun sig som borgmesterkandidat på grund af uenighed om Venstres politiske linje i kommunen. Tina Nedergaard ønsker ikke at kommentere på sagen, eller hvad hendes planer er nu. Hun fortæller dog, at hun er flyttet til Hjørring Kommune, hvilket betyder, at det slet ikke er muligt for hende at stille op til kommunalvalget i Mariagerfjord Kommune.

Referat:
Folketingsmedlem og tidligere minister stiller nu slet ikke op til det kommende valg.